Diari Oficial de la Generalitat Valenciana


Sumari del DOGV 4383, del 21-11-2002 (2002/12902)

Juí verbal (desnonament per falta de pagament) número 73/2002. Cèdula de notificació.
-------------------------------------------------------------------------------------

### Dades del document

Número de DOGV
:   4383

Data del DOGV
:   21-11-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/12176


Organisme emissor
:   Jutjat de Primera Instància Número 2 de València

Tipus de document
:   Anunci

Juí verbal (desnonament per falta de pagament) número 73/2002. Cèdula de notificació. [2002/F12005]
  
Jutjat de Primera Instància número 2 de València
  
Juí: juí verbal (desnonament per falta de pagament) 73/2002.
  
Part demandant: Las Alcublas, SL.
  
Part demandada: Mark Alexander Groen.
  
Sobre: verbals arrendataris i precaris.
  
En el juí esmentat, s'ha dictat la resolució que té el text literal següent:
  
Sentència
  
Jutge que la dicta: Juan Francisco Pérez Fortit.
  
Lloc: València.
  
Data: 7 d'octubre de 2002.
  
Part demandant: Las Alcublas, SL.
  
Advocat: -
  
Procurador: Barrachina Bello, Mercedes.
  
Part demandada: Mark Alexander Groen.
  
Advocat: -
  
Procurador: -
  
Objecte del juí: verbals arrendataris i precaris.
  
Antecedents de fet
  
Primer. La procuradora senyora Barrachina Bello, en nom de Las Alcublas, SL, va formular demanda de desnonament per falta de pagament contra Mark Alexander Groen, en relació amb l'habitatge situat a València, carrer de Porta Coeli, número 3, porta 7. Admesa a tràmit la demanda van ser citades les parts a la celebració de vista, sent citat el demandat a través del tauler d'anuncis, atés el seu parador desconegut. A l'acte de la vista va comparéixer la part actora representada per procurador i defensada per lletrat, i no hi va comparéixer el demandat. La part actora es va ratificar en la seua demanda. Quant als mitjans de prova va demanar que es consideraren reproduïts els documents aportats amb la demanda, i tenint en compte la incompareixença del demandat sol·licita que sense més tràmits es done lloc al desnonament amb imposició de costes al demandat.
  
Fonaments de dret
  
Primer. Atés l'article 440.3 de la Llei d'Enjudiciament Civil és pertinent declarar el desnonament davant de la incompareixença del demandat, d'acord amb l'article 27.2.a) de la Llei d'Arrendaments Urbans.
  
Segon. L'article 394 de la Llei d'Enjudiciament Civil sobre costes.
  
Decisió
  
Estime la demanda de desnonament formulada per la procuradora senyora Barrachina Bello en nom de Las Alcublas, SL, contra Mark Alexander Groen, declare resolt el contracte d'arrendament de l'habitatge situat a València, carrer de Porta Coeli, número 3, porta 7, i condemne el demandat a deixar l'habitatge esmentat lliure, vacu i expedit a disposició de la part actora dins del termini legal amb advertència de llançament amb imposició de costes al demandat.
  
Mode d'impugnació: mitjançant recurs d'apel·lació davant de l'Audiència Provincial de València (article 455 de la LECN).
  
El recurs es prepararà per mitjà d'escrit presentat en este jutjat en el termini de cinc dies hàbils comptats des del següent de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 de la LECN).
  
Esta és la meua sentència, que pronuncie, mane i firme.
  
Atés el desconeixement de l'actual domicili o residència de la part demandada, per mitjà de la provisió de 24 d'octubre de 2002 el jutge, de conformitat amb el que s'establix en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte per a portar a efecte la diligència de notificació de la sentència.